বরফ গলছে, নয়াদিল্লি-চীন বিমান পরিষেবা শুরু করছে ইন্ডিগো!

ওয়েব ডেস্ক : বরফ গলছে চীন-ভারত সম্পর্কে (India-China Relations)। নয়াদিল্লি-চীন বিমান পরিষেবা শুরু হতে চলেছে। চলতি মাসেই কলকাতা (Kolkata) থেকে চীনের (China) গুয়াংঝৌ পর্যন্ত সরাসরি বিমান পরিষেবা শুরু করতে চলেছে ইন্ডিগো (Indigo)। তার পরেই রাজধানী থেকে চীন পর্যন্ত সরাসরি বিমান পরিষেবা শুরু করবে তারা। সেই পরিষেবা শুরু হবে আগামী মাস তথা নভেম্বর থেকে।

জানা যাচ্ছে কলকাতা থেকে চীনের গুয়াংঝৌ পর্যন্ত বিমান পরিষেবা আগামী ২৬ অক্টোবর থেকে শুরু হবে। তার পরেই নয়াদিল্লি (New Delhi) থেকে চীন (China) পর্যন্ত পরিষেবা শুরু করবে ইন্ডিগো। সেই পরিষেবা শুরু হবে নভেম্বরের ১০ তারিখ থেকে। দুই দেশের মধ্যে ফের বিমান পরিষেবা চালু হওয়ায় খুশি চীনা কনসুলেটও।

আরও খবর : যোগীরাজ্যে খুনের মামলায় গ্রেফতার হিন্দু মহাসভার জাতীয় স্তরের নেত্রী

তবে আপাতত কলকাতা ও নয়াদিল্লি থেকেই চীন পর্যন্ত বিমান পরিষেবা শুরু হবে। দেশের অন্যকোনও বিমান বন্দর থেকে আপাতত এই পরিষেবা শুরু হচ্ছে না। শুধু চীন নয়, নয়াদিল্লি থেকে ভিয়েতনামের হ্যানয় পর্যন্তও বিমান পরিষেবা শুরু করবে ইন্ডিগো (Indigo)।

প্রসঙ্গত, ২০২০ সালে কোভিড অতিমারীর কারণে চীন (China) ও ভারতের (India) মধ্যে সরাসরি বিমান চলাচল ব্যহত হয়েছিল। প্রভাব পড়েছিল কৈলাশ-মানস সরোবর যাত্রার উপরেও। তার পরে গালওয়ান সংঘর্ষের পর দুই দেশের মধ্যে সম্পর্কে অবনতি ঘটে। কিন্তু, মার্কিন প্রেসিডেন্ট ডোনাল্ড ট্রাম্পের শুল্কের কারণে কাছাকাছি এসেছে বেজিং ও নয়াদিল্লি। তার পরে চলতি বছর শুরু হয়েছে কৈলাশ-মানস সরোবর যাত্রাও। চীনা নাগরিকদের টুরিস্ট ভিসা দেওয়ার কথা ঘোষণা করা হয়েছে ভারতের তরফে। এবার দুই দেশের মধ্যে শুরু হতে চলেছে বিমান পরিষেবাও।